Hephaestus
Hephaestus (Graece Ἥφαιστος) est deus Graecus ferrariorum fabrorum, artificum, opificum, sculptorum, metallorum, metallurgiae, ignis, et montium igniferorum et unus de duodecim deis Olympicis. Eius par Romanus est Vulcanus. In mythologia Graeca, Hephaestus est filius Iovis et Herae, regis et reginae deorum; ille autem in alia fabula est parthenogenus Herae filius, a matre ob deformitatem reiectus et de Olympo monte deiectus. Alii rationem cur claudicaret ita reddebantː cum matri a marito veberatae succurrere conaretur, ab irato Iove e caelo in terras deiectus est atque in insulam Lemnum praecipitatus. Hephaestus ferrarius deorum faber arma deorum Olympiorum conficit. Colebatur in Graecis fabricatorum et industriae regionibus, praecipue Athenis, eius cultu in Lemno insula condito. Eius signa sunt malleus, incus, forceps.